OzLabs/hebrew-wiki-articles huggingface dataset:
דלפא

דלפא הייתה אוניית מעפילים שארגן ארגון האצ"ל במסגרת עליית אף על פי. היא הפליגה מרומניה והורידה את נוסעיה, 222 במספר, בחוף נתניה שבארץ ישראל בדצמבר 1938.

==האונייה==
נתן קאלפוס היה מפקד סניף האצ"ל ברמת גן. בדצמבר 1938 הורה לו מפקד הארגון דוד רזיאל לצאת לוורשה שבפולין ולקבל שם מידי יצחק רוזין פרטים על אוניית מעפילים חדשה. קאלפוס יצא לוורשה והמשיך למשם לעיר הנמל קונסטנצה שברומניה, לחוף הים השחור. עמו היו 202 מעפילים חברי בית"ר, שנבחרו על ידי אברהם סטבסקי. שם עלו על סיפון האונייה דלפא. הייתה זו אוניית המעפילים השלישית שהפליגה מרומניה באותו חודש (האחרות היו האוניות אלי וג'יפו א'). דלפא הפליגה מקונסטנצה לנמל וארנה שבבולגריה. שם עלו על סיפון האונייה עוד 20 חברי בית"ר מבולגריה והונגריה. 

לאחר עשרה ימי שיט במזג אוויר סוער התקרבה דלפא לחופי ארץ ישראל. ללא כל סימן מן החוף פנתה האונייה דרומה ופגשה בדרכה סירת משמר בריטית, שלא הבחינה בה. למחרת התקרבה האונייה שוב אל החוף, לנתניה. קאלפוס ירד אל החוף בסירת הצלה ופגש את צוות ההורדה בפיקודו של משה חסון. התעורר ויכוח האם להוריד את המעפילים לחוף במזג האוויר הסוער ששרר אז. דוד רזיאל, שנמצא גם הוא במקום, התערב והורה להתחיל בהורדה. היא נעשתה בסירות והסתיימה בשלום. 

בדיעבד ידוע כי הבולשת הבריטית עקבה אחרי האונייה והעבירה את המידע עליה לשלטונות המנדט. למרות זאת היא לא נתפסה.

לאחר הורדת המעפילים חזרה דלפא לים והפליגה לפיראוס שביוון. על סיפונה עלה גם דוד רזיאל, שהיה בדרכו לפגישה בצרפת עם זאב ז'בוטינסקי.

==מקורות==
* [https://www.nli.org.il/he/newspapers/hrt/1961/03/16/01/article/76 דוד רזיאל בארגון עלייה ב'], חרות, 16 במרץ 1961, באתר עיתונות יהודית היסטורית
* ח. בן-ירוחם, ספר בית"ר: קורות ומקורות - כרך ב : אל העם, חלק שני, מכון ז'בוטינסקי בישראל, 1975
* אריה ל. אבנרי, מ"ולוס עד טאורוס": עשור ראשון להעפלה בדרכי הים 1934­-1943, יד טבנקין, 1985
* [https://www.amutayam.org.il/?CategoryID=286&ArticleID=382 האונייה דלפה], באתר עמותת חיל הים

קטגוריה:אוניות מעפילים בשירות עליית אף על פי
קטגוריה:אוניות מעפילים בשירות העלייה מרומניה
קטגוריה:אוניות מעפילים שהפליגו ב-1938
רוברט ג'נקינס אונדרדונק

רוברט ג'נקינס אונדרדונק (באנגלית: Robert Jenkins Onderdonk; 16 בינואר 1852 - 2 ביולי 1917) היה צייר ומורה לאמנות אמריקאי, יליד קטנוסוויל מרילנד.<ref name=":0"></ref> אמן חשוב בראשית התבססות האמנות בטקסס, <ref></ref> הוא היה מורה לאמנות בסן אנטוניו ודאלאס, שם הקים אגודות וליגות אמנות; בשל תרומתו לתרבות האמנות והציור בטקסס הוא ידוע כ"דיקן האמנים של טקסס".<ref name=":1">Reitzes, Lisa B.; Stephanie Street; Gerry D. Scott; Shelby Wells (2003). A national image: the American painting and sculpture collection in the San Antonio Museum of Art. U of Texas P. p. 112</ref>

== ביוגרפיה ==
טיוטה לציור - נפילת אלמו, 1901
רוברט בא מ"משפחה הולנדית מכובדת ותרבותית." <ref></ref> אביו היה מנהל בית הספר סנט ג'יימס ליד האגרסטאון, מרילנד, בין 1869 למותו ב-1895, וכיהן כנשיא המכללה החקלאית של מרילנד (אוניברסיטת מרילנד) בין 1861 ל-1864. דודיו הגדולים היו בישופים של הכנסייה האפיסקופלית. רוברט ג'נקינס אונדרדונק למד אמנות באקדמיה הלאומית לעיצוב ובליגת הסטודנטים לאמנות של ניו יורק בשנות ה-70 של המאה ה-19. בין מוריו היו ויליאם מריט צ'ייס וג'יימס קרול בקוויט.

הוא נסע לטקסס בשנת 1878.[3] ויליאם רוברט נגלי, חברו ממרילנד, כבר עבר לטקסס לגור בחווה. רוברט התחתן עם אמילי גולד בשנת 1881 ונולדו להם שלושה ילדים. הוא קיווה לבצע דיוקנאות עבור אזרחי טקסס העשירים ולהרוויח מספיק כסף כדי לנסוע לאירופה.<ref name=":1" /> בסופו של דבר הוא שהה בטקסס במשך שלושים ושמונה שנים, שם צייר ולימד.

רוברט היה מייסד מועדוני האמנות הראשונים בטקסס. הוא סייע בארגון "מועדון ספל הפליז", קבוצה של אמנים בסן אנטוניו שיצאו לנוף כדי לצייר. המועדון כלל את חוסה ארפה, ליאו קוטון, רולה טיילור, טום בראון וארנסט ראבה.
צייד בופלו, 1898
בסן אנטוניו הוא הקים אגודת אמנות לציירות נשים, מועדון ואן דייק, שלימים הפך לליגת האמנויות של סן אנטוניו; בתו אלינור הייתה חברה ומארגנת חשובה. בשנת 1893 בדאלאס, הוא ייסד את ליגת הסטודנטים לאמנות של דאלאס, שתלמידיה הציגו את ציוריהם מדי שנה ביריד המדינה של טקסס.

יצירת המופת של אונדרדונק, הציור "נפילת אלאמו" משנת 1903, הוצגה בתערוכת הרכישה של לואיזיאנה ב-1904 בסנט לואיס, והיא שוכנת בארכיון המדינה של טקסס. הוא תופס מקום מרכזי בציור דמותו של דייווי קרוקט, תיאור שחוזר אינספור פעמים בדפוס. קרוקט מתואר בסגנון איקוני <ref></ref> לפי ההיסטוריה של אמני טקסס שכתב פיסק, אונדרדונק היה מדורג כאחד האמנים הטובים ביותר באמריקה אם כי בילה יותר זמן בציור ולא בהוראה.<ref name=":1" />
חווה מקסיקנית, 1887
שניים משלושת ילדיו של אונדרדונק<ref name=":0" /> הטביעו את חותמם גם באמנות טקסס: אלינור (1884–1964) <ref></ref> הייתה מיניאטוריסטית מוערכת, וג'וליאן אונדרדונק (1882–1922) נודע כ"צייר הבלובונט. " ג'וליאן למד באקדמיה הצבאית של מערב טקסס שנוסדה ב-1893 וכמו אביו רוברט, למד ציור בניו יורק עם ויליאם מריט צ'ייס לפני שחזר לטקסס ב-1909. <ref></ref>

רוברט מת ב-1917 בגיל שישים וחמש בביתו בסן אנטוניו. עבודותיו נמצאות באוספים של מוזיאון וויטה, מוזיאון סטארק לאמנות, מוזיאון דאלאס לאמנות וספריית מדינת טקסס.

== קישורים חיצוניים ==

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1852
קטגוריה:אמריקאים שנפטרו ב-1917
חראשו (שיר)

"חראשו" (ברוסית: Хорошо) הוא שיר חסידי קצבי שהוציא הזמר בני פרידמן. השיר יצא לאור בשנת 2021, וזכה להצלחה גדולה. השיר זכה לביצועים רבים על ידי אמנים שונים, ואף נכלל בפסקולי סרטים ותוכניות טלוויזיה. נכון ל-2024, לשיר 6.4 מיליון צפיות ביוטיוב. את השיר הלחין איצי וולדנר, ועיבדו דניאל קפלר ויאן פרייטור.<ref></ref>

== השיר ==
השיר משלב בין מילים בעברית, באנגלית וברוסית, תוך שהוא שואב השראה ממוזיקה מזרח אירופית וקצב חסידי מסורתי. מילות השיר מדברות על אופטימיות, שמחה ואמונה, ומעודדות את המאזין למצוא את הטוב בכל מצב. השיר זכה להצלחה רבה בקרב קהל רחב, הן במגזר החסידי והן בקרב חילונים, והפך לאחד השירים המושמעים ביותר בתחנות רדיו ובפלטפורמות סטרימינג. השיר בעיקר מושמע בקרב היהודים הרוסיים ברחבי העולם. 

השיר זכה במקום ה-12 במצעד הווידאו השנתי של רדיו קול ברמה.<ref></ref> בנוסף גם זכה במקום ה-8 במצעד השנתי של תחנת המוזיקה קול פליי.<ref name=":0" /> 

השיר יצא גם ברמיקס ב-2020, בתקופת הקורונה.<ref></ref>

השיר דורג במקום השמיני במצעד המוזיקה היהודית השנתי של קול פליי לשנת תש"פ.<ref name=":0"></ref>

== הקליפ ==
בקליפ לשיר, בני מסתובב ברחובות "רוסיה היהודית" ושר עם התושבים והמוכרים. הקליפ הוא נוסטלגיה לימים עברו ברוסיה.

== קישורים חיצוניים ==

== הערות שוליים ==
אלמור סרלס

אלמור יוקם סרלס (באנגלית: Elmore Yocum Sarles; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית התשיעי בשנים 1905–1907.
==ביוגרפיה==
אלמור סרלס נולד בכפר וונווק שבוויסקונסין. הוא התחנך בבתי ספר ציבוריים בעיר פרסקוט ולמד בגייל קולג' שבוויסקונסין. ב-1881 הוא הגיע לעיר הילסבורו שבטריטוריית דקוטה (כיום בתחומי דקוטה הצפונית), שם הוא ייסד את הבנק של מחוז טרייל ומנסרה. ב-1886 הוא נשא לאישה את אנה יורק, ולשניים נולדו שתי בנות ושני בנים. סרלס היה גם המייסד והנשיא של הבנק הלאומי הראשון של הילסבורו.

ב-1900 נבחר סרלס לתפקיד ראש עיריית הילסבורו, וכיהן בתפקיד עד 1902. ב-1904 הוא נבחר כמושל דקוטה הצפונית. סיסמת הבחירות שלו הייתה "יותר עסקים בממשלה". עם תום כהונתו נרשם בקופת המדינה עודף תקציבי של 200,000 דולר.

אלמור סרלס נפטר בהילסבורו ב-14 בפברואר 1929. הוא נטמן בבית הקברות ריברסייד שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1174/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1175-1176.
</div>

==קישורים חיצוניים==
* [https://www.nga.org/governor/elmore-yocum-sarles/ אלמור סרלס] באתר אגודת המושלים הלאומית 
* [https://politicalgraveyard.com/bio/sarig-saunder.html#190.72.34 אלמור סרלס] באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:ראשי עיריות בארצות הברית
קטגוריה:אמריקאים שנולדו ב-1859
קטגוריה:אמריקאים שנפטרו ב-1929
יהודה בכר (קצין)

יהודה בכר (נולד ב-23 במאי 1940) הוא קצין צה"ל בדימוס בדרגת אלוף-משנה, אשר שימש כמפקד חטיבה 292 וכמפקד גדוד 53.

== ביוגרפיה ==
בכר נולד ב-23 במאי 1940 בקרנובט שבממלכת בולגריה לניסים ואסתר. משפחתו עלתה לארץ במרץ 1949 והתיישבה בשכונת התקווה, ולאחר מכן עברה לירושלים וב-1954 שבה ליפו. בכר למד תיכון עירוני ז שביפו.

ב-1958 התגייס בכר לחיל השריון, ולאחר קורס מפקדי טנקים וקורס קציני שריון שירת כמפקד מחלקה בגדוד 82 וכמדריך בקורס מפקדי טנקים ובקורס קציני שריון. בשנת 1966 השתתף במלחמה על המים.

במלחמת ששת הימים שימש כמפקד פלוגה צ' של חטיבה 7, שלחמה תחת חטיבה 37 בחזית הירדנית ולאחר מכן בחזית הסורית. בגמר המלחמה שובץ כסגן מפקד גדוד 53. ב-1969 מונה למפקד גדוד 53. במסגרת תפקידו כמפקד הגדוד לקח חלק במבצע קלחת 2 ובמבצע קיתון 10. בשנת 1971 מונה לסגן מפקד חטיבה 7, וב-1973 מונה לסגן מפקד חטיבה 600, תפקיד בו שימש במהלך מלחמת יום הכיפורים. בכר נפצע פעמיים במהלך המלחמה.

בתום מלחמת יום הכיפורים מונה למפקד חטיבה 292, תפקיד בו שימש עד שנת 1975. לאחר מכן שימש ראש מטה גיס. בשנת 1980 "הושאל" על ידי צה"ל לקק"ל ושימש שליח בארצות הברית. בשנת 1985 סיים את שירותו הצבאי.

לאחר שירותו הצבאי עסק בכר בתעשייה, תחילה בחברת "הגרעין" ולאחר מכן במפעלי סולתם.

== קישורים חיצוניים ==
* [https://bechar123.blogspot.com/2009/01/23.html תולדות חיי יהודה בכר], 21 בינואר 2009

קטגוריה:מפקדי חטיבות חיל השריון של צה"ל
קטגוריה:מפקדי פלוגות במלחמת ששת הימים
קטגוריה:אלופי-משנה בצה"ל
קטגוריה:ישראלים שנולדו ב-1940
שבועון רפואי

דיוקנו של לאיוש מרקושובסקי. תחריט מאת [[ז'יגמונד פולק]]
שבועון רפואי (בהונגרית: Orvosi Hetilap); שנוסד בשנת 1857, הוא אחד מכתבי העת הרפואיים המוקדמים ביותר (אם לא המוקדם ביותר) שעדיין יוצאים לאור בהונגריה.

היום זה כתב העת המדעי של קרן לאיוש מרקושובסקי. בהוצאת "ההוצאה האקדמית". המגזין הוא חלק מהמורשת התרבותית ההונגרית (Magyar Kulturális Örökség). על הכתבות המופיעות במגזין מספקוים מידע ופרסום גם בכתבי העת Index Medicus, Medline ו-Excerpta Medica. הוא יוצא לאור מדי שבוע, ב-52 חוברות בשנה - בנייר ובאינטרנט. השבועון הרפואי ייסד את פרס מרקושובסקי.

== מיקום המערכת ==
ה-Akademiai Publishing Co. Ltd, המו"ל של השבועון ממוקמת במשרדי המערכת בבודפשט ב־Orvosi Hetilap, 1117 Budapest, Prielle Kornélia u. 21-35.

== פרופיל כתב העת ==
כתב העת מפרסם עבודות מקוריות ודו"חות מסכמים מתחום הרפואה הקלינית והניסויית. בחלקיו ניתן למצוא פרסומים העוסקים באפידמיולוגיה, אבחון, טיפול ומניעת מחלות, וכן פרסומים מקוריים על רפואה ניסיונית ועבודות על תולדות הרפואה.

== היסטוריה ==
* כתב העת נוסד על ידי לאיוש מרקושובסקי בשנת 1857.<ref name=":0">"Főszerkesztői újévi köszöntő." Orvosi Hetilap, 158(1), pp. 3–4

(http://akademiai.com/doi/abs/10.1556/650.2017.30680)</ref> הרקע הפיננסי שלו הובטח על ידי לאיוש סלני . זה היה כתב העת הרפואי השני בהונגריה לאחר "המאגר הרפואי" (Orvosi Tár) שהוקם על ידי פאל בוגאט (Bugát Pál). בתקופה הראשונה, עמיתיו היו בעיקר חברים בבית הספר לרפואה של פשט, ובהמשך הוא פרסם בעיקר מאמרים ומחקרים של רופאי אוניברסיטאות ובתי חולים.
* פרסומו הושעה מ-1945 עד 1948. משנת 1948 vut יצא לאור על ידי (הסתדרות הרופאים ועובדי הבריאות).
* כיום זהו כתב העת המדעי של קרן לאיוש מרקושובסקי,<ref></ref> בהוצאת Akadémiai Kiadó Zrt.

== עורים ראשיים ==
* לאיוש מרקוסובסקי (1857–1862)
* קלמן באלוג (1862–1889)
* אנדרה הג'ש (1889–1905)
* מיהאי לנהושק (1905–1922)
* זולטאן ואמושי<ref name=":1">Honti József dr.: Trencséni Tibor és az Orvosi Hetilap újraindulása
(http://akademiai.com/doi/abs/10.1556/OH.2013.HO2443)</ref> (1923–1944)
* טיבור טרנצ'ן<ref name=":0">"Főszerkesztői újévi köszöntő." Orvosi Hetilap, 158(1), pp. 3–4

(http://akademiai.com/doi/abs/10.1556/650.2017.30680)</ref><ref name=":1" /> (1948–1989)
* יאנוש פהר (1989–2010) (סגן העורך הראשי: יאנוש רגיי-מראי)
* קארוי ראץ (2010–2016)
* זולטן פאפ (2017–)

== לקריאה נוספת ==
* Budapest lexikon II. (L–Z). Főszerk. Berza László. 2., bőv. kiad. Budapest: Akadémiai. 1993. 259. o. ISBN 963-05-6411-4

== ספרות ==
* Az Orvosi Hetilap centenáriumi emlékkönyve (szerk. Palla Ákos és Trencséni Tibor, Budapest, 1959. (ספר ההנצחה למאה השנים של השבועון הרפואי בעריכת אקוש פאלה וטיבור טרנצ'ני, בודפשט, 1959)

== קישורים חיצוניים ==
* 
* [http://www.orvosihetilap.com שבועון רפואי באינטרנט]
* [http://www.akademiai.com/loi/650 הוצאה לאור אקדמית]
* [https://web.archive.org/web/20080207190233/http://vitalitas.hu/olvasosarok/online/oh/2000/32/51.htm שנת 2000.] [https://web.archive.org/web/20080207190233/http://vitalitas.hu/olvasosarok/online/oh/2000/32/51.htm חגיגה שנתית]
== הערות שוליים ==

רפואי
קטגוריה:הונגריה: תקשורת
קטגוריה:הונגריה: היסטוריה
ינינה בטירשינה

ינינה "יאנה" פרחדובנה בטירשינה (ברוסית: Янина "Яна" Фархадовна Батыршина; נולדה ב-7 באוקטובר 1979) היא מתעמלת אמנותית עבר יהודייה-רוסייה, סגנית אלופה אולימפית (אטלנטה 1996) בקרב רב אישי. אלופת עולם (1995 ו-1997) זוכת 8 מדליות מאליפויות עולם, מהן 4 זהב, 2 כסף ו-2 ארד ואלופת אירופה (1997 ו-1998) זוכת 10 מדליות, מהן 2 זהב, 6 כסף ו-2 ארד.

==ביוגרפיה==
בטירשינה נולדה וגדלה בטשקנט, אוזבקיסטן. היא ממוצא טטרי ויהודי. היא החלה להתאמן בהתעמלות אמנותית בגיל 5 ובגיל 9 עברה עם משפחתה לרוסיה ביחד עם המאמנת שלה אירינה וינר 

===1995===
====אלופת עולם====
באליפות העולם שנערכה בווינה, אוסטריה בשנת 1995 היא זכתה ב-3 מדליות, 2 זהב ו-1 ארד. מדליות זהב בתרגיל אישי בכדור ובתחרות הקבוצתית. מדליית ארד בתחרות קרב רב אישי.

===1996===
====סגנית אלופה אולימפית====
באולימפיאדת אטלנטה היא זכתה במדליית כסף בקרב רב אישי בתוצאה של 39.382 נקודות (חבל: 9.850 נק'(3), כדור: 9.916 נק'(2), אלות: 9.933 נק'(2) וסרט: 9.683 נק'(7)), אחרי קטרינה סרבריאנסקה (39.683 נק') ולפני אלנה ויטריצ'נקו (39.331 נק'), שתיהן מאוקראינה.

===1997===
באליפות העולם שנערכה בברלין, גרמניה בשנת 1997 היא זכתה ב-4 מדליות, 2 זהב, 1 כסף ו-1 ארד. מדליות זהב בתרגיל אישי בחבל ובתחרות הקבוצתית. מדליית כסף בתרגיל אישי באלות ומדליית ארד בתחרות קרב רב אישי.

==חיים אישים ==
בטירשינה למדה חינוך גופני בחרקוב. היא נשואה לאיש העסקים היהודי יליד אזרבייג'ן טימור ויינשטיין ולהם שתי בנות ובן.

==קישורים חיצוניים==

* 

קטגוריה:ספורטאים יהודים רוסים
קטגוריה:מתעמלות יהודיות
קטגוריה:מתעמלות אומנותיות רוסיות
קטגוריה:זוכות מדליית כסף אולימפית: התעמלות אמנותית
קטגוריה:משתתפי אולימפיאדת אטלנטה (1996)
קטגוריה:רוסיות שנולדו ב-1979
פוקויו

פוקויו (באנגלית: Pocoyo) היא סדרת טלוויזיה מונפשת בריטית-ספרדית לילדים, שנוצרה על ידי דייוויד קנטולה, לואיס גאלגו, גיירמו גרסיה וקולמן לופז והופקה על ידי חברת Granada Kids.

הסדרה שודרה במקור ב-10 במאי 2005 בערוץ CITV בבריטניה, ובערוץ La 2 בספרד. בישראל הסדרה שודרה בשנת 2012 בערוץ הופ! ובערוץ לולי וב-FreeTV. לסדרה הופקו ארבע עונות ו-212 פרקים באורך שבע דקות.

== עלילה ==
הסדרה עוקבת אחר פוקויו, אשר חולק את עולמו עם חבריו שעומדים לצדו בכל מצב. לכל דמות יש ריקוד ייחודי משלה וגם צליל ספציפי, ורוב הפרקים מסתיימים בריקוד הדמויות.

== דמויות ==
* פוקויו (Pocoyo): ילד לבוש בכחול עם רוכסן צהוב, הדמות המרכזית בתוכנית.
* פאקו (Pato): ברווז צהוב חובש כובע ירוק, מצוי בעיקר בגינון.
* מלי (Elly): פילה בצבע מג'נטה סוחבת על גבה תיק כחול, מומחית בפיקניקים וריקודים ואוהבת לשחק עם בובות.
* אורה (Loula): כלבה מזן ביגל חומה עם כתמים סגולים, חיית המחמד של פוקויו.
* ציפור נימנומית (Sleepy Bird): ציפור כחולה, היא אוהבת לישון אך לעיתים רחוקות היא עושה דברים רבים חוץ מלישון אמא של צפריר.
* צפריר (Baby Bird): הבן של ציפור נימנומית.
* תולעת (Caterpillar): תולעת צהובה חובשת עניבת פרפר כחולה על ראשה, דוברת ג'יבריש, חברה טובה של צפריר.
* פרד (Fred): תמנון אדום, מומחה בגרימת צחוקים למי שמודאג.

== מדבבים ==
הדיבוב העברי בוים על ידי טל רזניק, והופק על ידי יעל אללוף באולפני וידאופילם אינטרנשיונל.
{| class="wikitable plainrowheaders" style="text-align:center;"
!שם הדמות
!מדבב/ת בעברית
|-
|פוקויו
|אורן בכר
|-
|מספר
|דדי זהר
|-
| rowspan="2" |ילדים
|נועה בכר
|-
|לורה שופוב
|}

== שידור הסדרה ==

==קישורים חיצוניים==

* 

קטגוריה:סדרות ערוץ הופ!
קטגוריה:ערוץ לולי: סדרות
קטגוריה:סדרות טלוויזיה לילדים
קטגוריה:ערוץ פלא: סדרות
מלכאי ברטון

מלכאי ברטון (באנגלית: Malachi Barton; נולד ב-10 במרץ 2007) הוא שחקן אמריקאי.

== ביוגרפיה ==
ברטון נולד וגדל בווירג'יניה ביץ', וירג'יניה. הוא בנה של פלישיה דיאנה ברטון, זמרת ופזמונאית אמריקאית, הידועה בעיקר בזכות הופעתה בעונה השמינית של "אמריקן איידול" ב-2009.<ref></ref>

== קריירה ==
בשנת 2014 הופיע בתפקיד חוזר בסדרה "עובדים מצטיינים" ובקומדיית המצבים "See Dad Run". שנה לאחר מכן התארח בסדרות הטלוויזיה "הסוכן הנרי" ו"אמא בהזמנה".<ref></ref>

בשנת 2016 החל להופיע בתפקיד ראשי בקומדיית המצבים, "מלקולם באמצע".

בשנת 2018 החל לדבב את ליונל בסדרה "ננסי קלנסי - גברת מגונדרת".

בשנת 2019 הופיע בסרט "דורה והעיר האבודה". בסרט גילם את דייגו.

בשנת 2022 החל לשחק בתפקיד ראשי בסדרה "הנבלים מהוואלי".

==קישורים חיצוניים==

==הערות שוליים==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2007
יוליה רסקינה

יוליה סירגייבנה רסקינה (בבלארוסית: Юлія Сяргееўна Раскіна; נולדה ב-9 באפריל 1982) היא מתעמלת אמנותית עבר יהודייה-בלארוסית, סגנית אלופה אולימפית (סידני 2000) בקרב רב אישי. סגנית אלופת עולם (1997 ו-1999) זוכת 5 מדליות כסף משתי אליפויות עולם ואלופת אירופה (1998 ו-2000) זוכת 9 מדליות, מהן 2 זהב, 4 כסף ו-3 ארד.

==ביוגרפיה==
רסקינה נולדה וגדלה במינסק, בלארוס. בת למשפחה של ספורטאים יהודים. אמה, מאסטר בהתעמלות אמנותית בינלאומית של ברית המועצות ואביה מאמן אתלטיקה.

===1997===
====סגנית אלופת עולם קבוצתי====
באליפות העולם שנערכה בברלין, גרמניה בשנת 1997 היא זכתה במדליית כסף בתחרות הקבוצתית.

===1999===
====סגנית אלופת עולם אישית====
באליפות העולם שנערכה באוסקה, יפן בשנת 1999 היא זכתה ב-4 מדליות כסף, בתחרות קרב רב אישי, בתרגיל עם כדור, בתרגיל עם סרט ובתחרות הקבוצתית.

===2000===
====סגנית אלופה אולימפית====
באולימפיאדת סידני היא זכתה במדליית כסף בקרב רב אישי בתוצאה של 39.548 נקודות (חבל: 9.908 נק'(3), חישוק: 9.791 נק'(2), כדור: 9.933 נק'(2) וסרט: 9.916 נק'(7)), אחרי יוליה ברסוקובה (39.632 נק') ולפני אלינה קבייבה (39.466 נק'), שתיהן מרוסיה.

== חיים אישיים ==
בשנים 2005 ו-2006 השתתפה בסירק דו סוליי לצד המתעמלת האומנותית מאוקראינה לשעבר אלופת העולם תמרה ירופייבה . היא זכתה בתוכנית הטלוויזיה הבלארוסית "כוכב רוקד" ביחד עם הרקדן המקצועית דניס מורייסין. כיום היא מאמנת את נבחרת גרמניה בהתעמלות אומנותית.

==קישורים חיצוניים==

* 

קטגוריה:ספורטאים יהודים בלארוסים
קטגוריה:מתעמלות יהודיות
קטגוריה:מתעמלות אומנותיות
קטגוריה:זוכות מדליית כסף אולימפית: התעמלות אמנותית
קטגוריה:משתתפי אולימפיאדת סידני (2000)
קטגוריה:רוסיות שנולדו ב-1982
ג'ני גילרות'

ג'ניפר מדלן גילרות (באנגלית: Jennifer Madeleine Gilruth; נולדה ב-1984) היא אשת חינוך ופוליטיקאית סקוטית המכהנת מטעם המפלגה הלאומית הסקוטית (SNP) בפרלמנט של סקוטלנד מאז 2016.<ref name=":0"></ref>

== ביוגרפיה ==
גילרות' נולדה בבאנף במחוז אברדינשייר וגדלה בעיר סרס במחוז פייף.<ref name=":1"></ref> היא בוגרת תואר ראשון בסוציולוגיה ופוליטיקה מאוניברסיטת גלאזגו ומחזיקה גם תעודת הוראה מאוניברסיטת סטרטקלייד.<ref></ref>

לפני שנבחרה לפרלמנט הסקוטי לימדה גילרות' מדעי החברה בתיכון הקתולי על שם סנט קולומבה בדנפרמלין, הייתה מפקחת במשרד החינוך הסקוטי, ולימדה "לימודים מודרניים" (מקצוע במערכת החינוך הסקוטית העוסק בסוגיות חברתיות ופוליטיות עכשוויות) בתיכון המלכותי באדינבורו.<ref></ref>

== קריירה פוליטית ==
באפריל 2016 נבחרה גילרות' כמועמדת מטעם ה-SNP לפרלמנט הסקוטי, וב-5 במאי זכתה במושב לאחר שהביסה את קיי מוריסון ממפלגת הלייבור הסקוטית.<ref name=":0" />

בפברואר 2020 מונתה גילרות' לשרה לענייני אירופה, הגירה ופיתוח בינלאומי בממשלה הסקוטית, כחלק מסבב תיקים שנערך לאחר התפטרותו של שר האוצר דרק מקאי.<ref></ref>

בסבב תיקים נוסף בינואר 2022 עברה גילרות' לכהן כשרת התחבורה,<ref></ref> והכריזה כי היא רואה בסקוטלנד מובילה עולמית בתחום הפחתת פליטות הפחמן.<ref></ref> במסגרת תפקידה הייתה מעורבת גם בניהול סכסוך העבודה מול חברת הרכבות הסקוטית וארגון עובדי הרכבת.<ref name=":1" /><ref></ref>

ב-29 במרץ 2023 מינה אותה חמזה יוסף, לאחר שנבחר לתפקיד השר הראשון, לתפקיד שרת החינוך במקומה של שירלי-אן סומרוויל.<ref></ref>

לאחר התפטרותו של חמזה באפריל 2024 הוזכר שמה של גילרות' כאחת המועמדות להחליפו בראשות ה-SNP והממשלה הסקוטית.<ref></ref>

== חיים אישיים ==
ב-15 ביולי 2017 פורסם כי גילרות' נמצאת במערכת יחסים עם קזיה דאגדייל, שהייתה באותה תקופה מנהיגת מפלגת הלייבור הסקוטית.<ref></ref> ביוני 2022 השתיים נישאו ודגדייל התחתנו בטקס פרטי.<ref></ref>

== קישורים חיצוניים ==

* 

== הערות שוליים ==

קטגוריה:בוגרי אוניברסיטת גלאזגו
קטגוריה:פוליטיקאיות בריטיות
קטגוריה:פוליטיקאיות לסביות
קטגוריה:בריטיות שנולדו ב-1984
וינפרד יאבי

וינפרד מוטילה יאבי (באנגלית: Winfred Mutile Yavi; נולדה ב-31 בדצמבר 1999) היא אתלטית בחריינית ילידת קניה, אלופת עולם (בודפשט 2023), אלופת אסיה (דוחה 2019) ופעמיים אלופת משחקי אסיה (ג'קרטה 2018 והאנגג'ואו 2022) בריצת 3000 מטר מכשולים, אלופת אסיה (דוחה 2019) בריצת 5000 מטר, וזוכת מדליית ארד באליפות אסיה (דוחה 2019), אלופת משחקי אסיה (האנגג'ואו 2022) בריצת 1500 מטר, וזוכת מדליית זהב במשחקים האולימפיים (פריז 2024) בריצת 3000 מטר מכשולים.

== קריירה ==
=== 2017 ===
באליפות העולם שנערכה בלונדון שבממלכה המאוחדת באוגוסט סיימה במקום שמיני בריצת 3000 מטר מכשולים בשיא אישי חדש של 9:22.67 דקות.

=== 2018 ===
==== מדליית ארד באליפות עולם עד גיל 20 ====
באליפות העולם עד גיל 20 שנערכה בטמפרה שבפינלנד ביולי זכתה במדליית ארד בריצת 3000 מטר מכשולים בתוצאה של 9:23.47 דקות.

==== אלופת משחקי אסיה ====
במשחקי אסיה שנערכו בג'קרטה שבאינדונזיה באוגוסט זכתה במדליית זהב בריצת 3000 מטר מכשולים בתוצאה של 9:36.52 דקות.

=== 2019 ===
==== אלופת אסיה ====
באליפות אסיה שנערכה בדוחה שבקטר באפריל זכתה בשתי מדליות זהב ובמדליית ארד אחת: מדליות זהב בריצת 3000 מטר מכשולים בתוצאה של 9:46.18	דקות ובריצת 5000 מטר בשיא אישי חדש של 15:28.87 דקות, ומדליית ארד בריצת 1500 מטר בתוצאה של 4:16.18 דקות.

באליפות העולם שנערכה בספטמבר בדוחה סיימה במקום רביעי בריצת 3000 מטר מכשולים בשיא אישי חדש של 9:05.68 דקות.

=== 2021 ===
באולימפיאדת טוקיו שנערכה באוגוסט סיימה במקום עשירי בריצת 3000 מטר מכשולים בתוצאה של 9:19.74 דקות.

=== 2022 ===
באליפות העולם שנערכה ביוג'ין שבאורגון, ארצות הברית, סיימה במקום רביעי בריצת 3000 מטר מכשולים בתוצאה של 9:01.31 דקות.

=== 2023 ===
==== אלופת עולם ====
באליפות העולם שנערכה בבודפשט שבהונגריה באוגוסט זכתה במדליית זהב בריצת 3000 מטר מכשולים בשיא אישי חדש של 8:54.29 דקות, לפני ביאטריס צ'פקואץ' (8:58.98 דקות) ופיית' צ'רוטיץ' (9:00.69 דקות), שתיהן מקניה.

==== אלופת משחקי אסיה ====
במשחקי אסיה שנערכו בהאנגג'ואו שברפובליקה העממית של סין באוקטובר זכתה בשתי מדליות זהב: בריצת 3000 מטר מכשולים בשיא תחרות חדש של 9:18.28 דקות, ובריצת 1500 מטר בתוצאה של 4:11.65 דקות.

=== 2024 ===
בתחרות שנערכה ברומא ב-30 באוגוסט קבעה תוצאה של 8:44.39 דקות בריצת 3000 מטר מכשולים, שיא אסיה חדש והתוצאה השנייה בטיבה בהיסטוריה אחרי שיא העולם של ביאטריס צ'פקואץ' (8:44.32 דקות).

== שיאים אישיים ==
;אצטדיון
* ריצת 3000 מטר מכשולים: 8:44.39 דקות (2024), שיא אסיה
* ריצת 1500 מטר: 4:05.54 דקות (2022)
* ריצת 5000 מטר: 15:15.93 דקות (2019)

;אולם
* ריצת 3000 מטר: 8:39.64 דקות (2020), שיא בחריין

== קישורים חיצוניים ==

קטגוריה:אתלטיות קנייתיות
קטגוריה:אתלטיות בחרייניות
קטגוריה:רצות 3000 מטר מכשולים
קטגוריה:רצות 1500 מטר
קטגוריה:רצות 5000 מטר
קטגוריה:אלופות עולם באתלטיקה
קטגוריה:רצות באולימפיאדת טוקיו (2020)
קטגוריה:קנייתיות שנולדו ב-1999
נשים ונפלאות

נשים ונפלאות (באנגלית: The Miracle Club) הוא סרט דרמה בריטי-אירי משנת 2023 בבימויו של טדאוש או'סאליבן, עם מגי סמית', קתי בייטס, לורה ליני ואגנס או'קייסי בתפקידים הראשיים.

העלילה היא על ארבע נשים מקהילה דתית בדבלין שיוצאות למסע צליינות לעיר לורד בצרפת בתקווה שזה יפתור את בעיותיהן.

==תקציר העלילה==
דבלין 1967 באחת השכונות נמצאת קהילה דתית הקשורה לכנסייה של האב בירן. הוא מארגן כמה נשים למסע לעיר הניסים לורד אך אומר להן שניסים לא קורים שם אלא שזה יחזק את התקווה והידידות ביניהן.
*לילי פוקס (מגי סמית') היא המבוגרת בהן. בנה היחיד, דקלן, התאבד בטביעה לאחר אהבה נכזבת. היא יוצאת ללורד למרות התנגדות בעלה טומי (ניאל באגי).
*איילין דאן (קתי בייטס) נוסעת ללורד לאחר שגילתה גוש בשד ומקווה לנס. היא יוצאת ללורד למרות התנגדות בעלה פרנק (סטיבן ריאה).
*דולי הנסן (אגנס או'קייסי) היא אם לילד שאינו מדבר ומקווה לנס שיחזיר לו את דיבורו. היא יוצאת ללורד למרות התנגדות בעלה ג'ורג' (מארק מק'קנה) שלא מאמין בניסים.

לפני הנסיעה מגיעה למקום מארצות הברית כריסי ארן (לורה ליני) לרגל מות אימה מורין (ברנדה פריקר). היא עזבה את הקהילה לפני 40 שנה לאחר שנכנסה להיריון מבנה של לילי. לילי שכנעה אותה לעזוב ולהפסיק את ההיריון ולא סיפרה זאת לבנה שלקה בדיכאון והתאבד. כל הקהילה מאשימה את כריסי והיא מתקבלת במבטים עוינים.

כריסי מוצאת בבית אימה מכתב וכרטיס ללורד והיא מחליטה ברגע האחרון להצטרף לקבוצת הנשים. במשך השהייה בלורד והטבילה במים הקדושים עוזרת כריסי ללילי הקשישה והן מתפייסות. דולי מספרת כי רצתה להפיל את דניאל ולכן אלוהים נוקם בה וכריסי מספרת להן את האמת על הסיבה בגללה עזבה את אירלנד וכולן מתפייסות. הן חוזרות לבעליהן שמקבלים אותן בשמחה. איילין מרגישה שהגידול קטן והילד מתחיל למלמל את המילה "Home". לילי וכריסי הולכות לשפת הים לאתר ההנצחה במקום בו טבע דקלן.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מגי סמית'
|לילי פוקס
|
|-
|לורה ליני
|כריסי ארן
|
|-
|קתי בייטס
|איילין דאן
|בעלה של איילין
|-
|אגנס או'קייסי
|דולי הנסי
|
|-
|סטיבן ריאה
|פרנק דאן
|
|-
|מארק לו'הלורן
|האב בירן
|כומר
|-
|מארק מק'קנה
|ג'ורג' הנסי
|בעלה של דולי
|-
|ניאל באגי
|טומי פוקס
|בעלה של לילי
|-
|ברנדה פריקר
|מורין ארן
|קול
|}

==קישורים חיצוניים==
* 

*[https://www.youtube.com/watch?v=Gp3ZFdklPCk קדימון לנשים ונפלאות], באתר יוטיוב
*[https://www.youtube.com/watch?v=p07NKTaL51E קדימון לנשים ונפלאות], באתר יוטיוב
*[https://www.youtube.com/watch?v=CrhSk6ajNAs תחילת הסרט], באתר יוטיוב
*[https://www.youtube.com/watch?v=TWgfRxeFFkU מאחורי הקלעים של נשים ונפלאות], באתר יוטיוב

קטגוריה:סרטי 2023
קטגוריה:סרטים בריטיים
קטגוריה:סרטים באנגלית
קטגוריה:סרטי דרמה בריטיים
קטגוריה:סרטים איריים
מאי סייג

מאי סייג (נולדה ב-6 במאי 2000) היא סטנדאפיסטית, אושיית רשת ומגישת טלוויזיה ישראלית. הייתה הראשונה לשרת באופן רשמי כסטנדאפיסטית בצה"ל.

== ביוגרפיה ==
סייג נולדה וגדלה בראשון לציון. בין השנים 2014–2018 הגישה פינות טור דעה בתוכנית "23 דקות" בכאן חינוכית, במה שהיווה את הופעתה הראשונה בטלוויזיה. בשנת 2016 הגישה פינות סטנדאפ שבועיות בתוכנית "המהדורה" בערוץ הראשון. מאז החלה לעשות סטנדאפ גם על במות, כאשר ערכה הופעות חימום לאמנים מוכרים, כגון חן מזרחי, דניאל אסייג ועוד.

בשנת 2018 התגייסה סייג לשירות צבאי בתור מדריכת אב"כ. עם זאת, במהלך השירות קיבלה מינוי בתור סטנדאפיסטית, הפכה לסטנדאפיסטית צבאית, והחלה להופיע בפני חיילים במסגרת שירותה הצבאי. במהלך השירות, החלה סייג לנהל את עמוד הפייסבוק "חיילים מצייצים".<ref></ref> כמו כן, סייג היא מהמנהלים של העמוד "סטטוסים מצייצים". כסטנדאפיסטית, סייג היא חלק מהקאסט של מועדון הקומדי בר, וכן מופיעה במועדוני סטנדאפ נוספים, ומופיעה יחד עם אמני סטנדאפ ידועים.<ref></ref>

בשנת 2021 החלה סייג לעבוד במחלקת הדיגיטל של כאן 11. במסגרת עבודתה, בין היתר, מגישה פינות מז'אנר "מאחורי הקלעים" של תוכניות התאגיד, כגון היהודים באים, המרדף, שישה אפסים, המפקדת, מצעד ה-75 בגימל ועוד. בשנת 2022 הפיקה וכתבה קמפיין רשת בשם "אתגר האינסולין" להעלאת המודעות לסוכרת נעורים.

סייג ביצעה מספר הופעות אורח בתוכניות טלוויזיה, כגון לבד בבית, קופה ראשית, גב האומה ועוד.

ביולי 2024 השתתפה בתוכנית המרדף.

== חיים אישיים ==
סייג מתגוררת בראשון לציון. סטודנטית לקולנוע באוניברסיטת תל אביב.

== הערות שוליים ==

קטגוריה:קומיקאיות ישראליות
קטגוריה:סטנדאפיסטים
קטגוריה:סטנדאפיסטים ישראלים
קטגוריה:מנחות טלוויזיה
קטגוריה:סטנדאפיסטיות ישראליות
קטגוריה:ישראליות שנולדו ב-2000
הללויה (שיר של להקת הנח"ל)

הללויה הוא שיר שכתב והלחין יאיר רוזנבלום. השיר הוא שיר תקווה לשלום. 

את השיר כתב רוזנבלום לתוכניתה של להקת הנח"ל, "הנחלאים באים, הנחלאים באים", משנת 1967. רוזנבלום שימש כמנהלה המוזיקלי של הלהקה. את כל שירי התכנית עיבד מוזיקלית רוזנבלום.<ref></ref>

השיר הוא חלק מפסקול הסרט הלהקה ומבוצע שם על ידי הרכב השחקנים, רבים מהם בוגרי להקות צבאיות.<ref></ref>
==קישורים חיצוניים==
* 

==הערות שוליים==

קטגוריה:שירי שלום
קטגוריה:שירים שהולחנו על ידי יאיר רוזנבלום
קטגוריה:שירי להקת הנח"ל
היווין ג'פקמוי

היווין קיינג ג'פקמוי (באנגלית: Hyvin Kiyeng Jepkemoi; נולדה ב-13 בינואר 1992) היא אתלטית קנייתית, סגנית אלופה אולימפית (ריו דה ז'ניירו 2016), אלופת עולם (בייג'ינג 2015) וזוכת מדליית ארד אולימפית (טוקיו 2020) בריצת 3000 מטר מכשולים.

== קריירה ==
בצעירותה התחרתה במגוון ענפים באתלטיקה, המרכזי שביניהם היה ריצת 5000 מטר. בהמשך החלה להתחרות בריצת 3000 מטר מכשולים.

=== 2011 ===
==== אלופת משחקי אפריקה ====
במשחקי אפריקה שנערכו במפוטו שבמוזמביק בספטמבר זכתה במדליית זהב בריצת 3000 מטר מכשולים בתוצאה של 10:00.50 דקות.

=== 2012 ===
==== מדליית ארד באליפות אפריקה ====
באליפות אפריקה שנערכה בפורטו נובו שבבנין ביולי זכתתה במדליית ארד בריצת 3000 מטר מכשולים בתוצאה של 9:45.95 דקות.

=== 2013 ===
באליפות העולם שנערכה במוסקבה שברוסיה באוגוסט סיימה במקום שישי בריצת 3000 מטר מכשולים בשיא אישי חדש של 9:22.05 דקות.

=== 2015 ===
==== אלופת עולם ====
באליפות העולם שנערכה בבייג'ינג שברפובליקה העממית של סין באוגוסט זכתה במדליית זהב בריצת 3000 מטר מכשולים בתוצאה של 9:19.11 דקות, לפני חביבה גריבי מתוניסיה (9:19.24 דקות) וגזה פליציטאס קראוזה מגרמניה (9:19.25	דקות).

=== 2016 ===
==== סגנית אלופה אולימפית ====
באולימפיאדת ריו דה ז'ניירו שנערכה באוגוסט זכתה במדליית כסף בריצת 3000 מטר מכשולים בתוצאה של 9:07.12	דקות, אחרי רות ג'בט מבחריין (8:59.75 דקות) ולפני אמה קובורן מארצות הברית (9:07.63 דקות).

=== 2017 ===
==== מדליית ארד באליפות עולם ====
באליפות העולם שנערכה בלונדון שבממלכה המאוחדת באוגוסט זכתה במדליית ארד בריצת 3000 מטר מכשולים בתוצאה של 9:04.03	דקות, אחרי אמה קובורן (9:02.58 דקות) וקורטני פרריקס (9:03.77 דקות), שתיהן מארצות הברית.

=== 2019 ===
באליפות העולם שנערכה בדוחה שבקטר בספטמבר סיימה במקום שמיני בריצת 3000 מטר מכשולים בתוצאה של 9:13.53 דקות.

=== 2021 ===
==== מדליית ארד אולימפית ====
באולימפיאדת טוקיו שנערכה באוגוסט זכתה במדליית ארד בריצת 3000 מטר מכשולים בתוצאה של 9:05.39 דקות, אחרי פרות' צ'מוטאי מאוגנדה (9:01.45 דקות) וקורטני פרריקס (9:04.79 דקות).

== שיאים אישיים ==
;אצטדיון
* ריצת 3000 מטר מכשולים: 9:00.01 דקות (2016)

== קישורים חיצוניים ==

קטגוריה:אתלטיות קנייתיות
קטגוריה:רצות 3000 מטר מכשולים
קטגוריה:אלופות עולם באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:רצות באולימפיאדת טוקיו (2020)
קטגוריה:זוכות מדליית ארד אולימפית: אתלטיקה
קטגוריה:זוכות מדליית כסף אולימפית: אתלטיקה
קטגוריה:זוכות מדליית כסף אולימפית מקניה
קטגוריה:קנייתיות שנולדו ב-1992
מקידס אבבה

מקידס אבבה דמווז (באנגלית: Mekides Abebe Demewoz; נולדה ב-29 ביולי 2001) היא אתלטית קנייתית, אתיופית, זוכת מדליית ארד באליפות עולם (יוג'ין 2022) ומקום רביעי במשחקים האולימפיים (טוקיו 2020) בריצת 3000 מטר מכשולים.

== קריירה ==
=== 2017 ===
==== אלופת אפריקה עד גיל 20 ====
באליפות אפריקה עד גיל 20 שנערכה בתלמסאן שבאלג'יריה ביוני-יולי זכתה במדליית זהב בריצת 3000 מטר מכשולים בתוצאה של 10:11.80 דקות.

=== 2018 ===
באולימפיאדת הנוער בואנוס איירס שנערכה באוקטובר זכתה במדליית כסף בריצת 2000 מטר מכשולים בתוצאה של 6:27.93 דקות.

=== 2019 ===
באליפות העולם שנערכה בדוחה שבקטר בספטמבר סיימה במקום 11 בריצת 3000 מטר מכשולים בתוצאה של 9:25.66 דקות.

=== 2021 ===
==== מקום רביעי במשחקים האולימפיים ====
באולימפיאדת טוקיו שנערכה באוגוסט סיימה במקום רביעי בריצת 3000 מטר מכשולים בתוצאה של 9:06.16 דקות.

=== 2022 ===
==== מדליית ארד באליפות עולם ====
באליפות העולם שנערכה ביוג'ין שבאורגון, ארצות הברית, ביולי, זכתה במדליית ארד בריצת 3000 מטר מכשולים בשיא אישי חדש של 8:56.08 דקות, אחרי נורה ג'רוטו מקזחסטן (8:53.02 דקות) ובת ארצה ורקוהה גטצ'או (8:54.61 דקות).

== שיאים אישיים ==
;אצטדיון
* ריצת 3000 מטר מכשולים: 8:56.08 דקות (2022)

== קישורים חיצוניים ==

קטגוריה:אתלטיות אתיופיות
קטגוריה:רצות 3000 מטר מכשולים
קטגוריה:רצות באולימפיאדת טוקיו (2020)
קטגוריה:ילידות 2001
ישיבת רמז

ישיבת רמז (באנגלית: Ramaz School) הוא בית ספר יהודי מזרם האורתודוקסיה המודרנית, לבנים ובנות הפועל באנגלית ובעברית, בשכונת אפר איסט סייד של רובע מנהטן בעיר ניו יורק.

==היסטוריה==
ישיבת רמז נוסדה בשנת 1937 ומזוהה עם קהילת ישורון (Kehilath Jeshurun, KJ), ונודעת בשל שיעורי הקבלה יוצאי הדופן שלה לאוניברסיטאות ליגת הקיסוס. הישיבה נחשבת לבית הספר היהודי־אורתודוקסי היקר ביותר בארצות הברית. יש בו מרכז לגיל הרך (פעוטון-גן), בית ספר תחתון (כיתות א'-ד'), חטיבת ביניים (כיתות ה'-ח') ובית ספר עליון (כיתות ט'-יב').

בין בוגרי המוסד מספר ישראלים בהם הזמרת אחינועם ניני ונשיא המדינה יצחק הרצוג.

== קישורים חיצוניים ==

* 
* 

== הערות שוליים ==

קטגוריה:ארצות הברית: ישיבות
קטגוריה:מנהטן
הכחדת האנושות

הכחדת האנושות היא מצב היפותטי המתאר הכחדה המונית של המין האנושי.

לעיתים נעשה שימוש במונח "אומניסייד" כדי לתאר תהליך או תופעה העשויים להביא להכחדות מינים או אוכלוסיות. במושג נעשה גם שימוש כללי יותר בהקשרים של איכות הסביבה או לחלופין, מלחמה גרעינית.

== משבר טבע ==
יש מגוון של גורמים טבעיים היכולים להוביל להכחדת האנושות. כך למשל אסונות טבע כמו אירועי התנגשות של אסטרואיד בכדור הארץ, באופן דומה להכחדת הדינוזאורים לפי תאוריית אלוורז, או התפרצות-על של הרי געש. מה שיוביל לשינוי אקלים קיצוני ולמשבר אקלים, אשר ימנע קיום חיים אנושיים, התפרצות של מגפה, ועוד.

== מעשה ידי אדם ==
[[ענן פטרייה מהפיצוץ "קאסל בראבו", הנשק הגרעיני הגדול ביותר שניסתה ארצות הברית, 1954.]]
מאז התפתחות הנשק להשמדה המונית, כמו לוחמה ביולוגית ולוחמה כימית, עלה חשש בינלאומי מפני שימוש בו, אשר עלול לגרום לנזק בלתי הפיך לאנושות כולה. מאז מלחמת העולם השנייה, רמת הקטלניות הפוטנציאלית שקונפליקט בין בני אדם יכול להסב, הגיעה לרמות שלא נודעו לכל אורך ההיסטוריה. בימי המלחמה הקרה, עלה חשש ממלחמה גרעינית שמתקפת מנע גרעינית תיענה ב"מכה שנייה" ובשימוש בנשק יום הדין, תוך שימוש בדוקטרינת השמדה הדדית מובטחת שתוביל לשואה גרעינית עולמית.

אפשרות נוספת הכחדה עצמית מעשה ידי אדם, למשל מצב של פריון תת-החלפתי בו ההתרבות הטבעית תקטן מדור לדור, עד שהמין האנושי יחדל מלהתקיים. התנועה להיכחדות מרצון של האנושות כדי להוביל בדרך זו להיכחדות המין האנושי.

== סכנות הטכנולוגיה ==
במדע הבדיוני מוצגות אפשרויות עתידניות החושפות את המין האנושי לסכנות פוטנציאליות, בייחוד סכנה מפני בינה מלאכותית או ננוטכנולוגיה וננוטכנולוגיה צבאית (למשל "עיסה אפורה").

== ראו גם ==

* דוקטור סטריינג'לאב
* חורף גרעיני
* מאזן אימה

== קישורים חיצוניים ==

== הערות שוליים ==

קטגוריה:הכחדה המונית
קטגוריה:איומים ומפגעים סביבתיים
אהרן טריינין

משה-אהרן נחומאָוויטש טריינין (ברוסית: Мовша-Арон Нау́мович Трайнин; 26 ביוני 1883 – 7 בפברואר 1957) היה משפטן וקרימינולוג סובייטי-יהודי.

== ביוגרפיה ==
טריינין נולד בשנת 1883. הוא למד בגימנסיה של קלוגה, וסיים את לימודיו ב-1903, באותה שנה שבה סיים את לימודיו באוניברסיטת מוסקבה, ומשם סיים את לימודיו בכלל ב-1908. באוניברסיטה היה חבר בתנועת הסטודנטים הפעילים במהלך מהפכת 1905.

לאחר סיום לימודיו עבד טריינין למחלקה למשפט פלילי באוניברסיטה, בדרך לקבלת תואר פרופסור, אך בהמשך יתפטר ב-1912, לאחר שהרבה מאוד אקדמאים התפטרו למען הבעת סולידריות עם מטרותיו של שר החינוך .

בשנים 1916 עד 1917 היה עורך העיתון היהודי "Новый путь: еженедв̌льник, посвященный вопросам еврейской жизни". הוא היה חבר מייסד של הסניף במוסקבה של , שהוקם ב-1918.

טריינין התפרסם בביקורות שהטיח כלפי חבר הלאומים בתקופת בין שתי מלחמות העולם על כך שלא עשה מספיק כדי להעמיד לדין את אלה שניהלו מלחמה נגד השלום. החוקרים פרנסין הירש מאוניברסיטת ויסקונסין–מדיסון, קירסטן סלרס מהאוניברסיטה הלאומית של סינגפור, ומישל ג'ין פן מאוניברסיטת קולורדו בולדר מייחסים לו את ביסוס התפיסה המשפטית הבין-לאומית של "פשעים נגד השלום".

יחד עם יונה ניקיטצ'נקו, ששימש גם כשופט, היה טריינין חתום עבור ברית המועצות על אמנת הוועד הפועל של בעלות הברית של פשעי המלחמה במלחמת העולם השנייה אשר מכוחה פעל בית הדין הצבאי הבין-לאומי בנירנברג, שניהל את משפטי נירנברג.

טריינין מילא תפקיד מרכזי בביסוס המסגרת המשפטית למשפטי נירנברג. הוא הציע להשתמש במושג משפטי חדש: "פשע תוקפנות", כדי להאשים את ההנהגה הצבאית והפוליטית של גרמניה הנאצית באחריות למדינות הרבות שאותן פלשו וכבשו. לעיתים קרובות מתעלמים מתרומותיו ואף נשכחות על ידי חוקרים מערביים, בעיקר כתוצאה מתוצאות המלחמה הקרה מהצד הסובייטי. מחקר חדש יותר החל להכיר בהשפעת המחשבה המשפטית הסובייטית על המשפט הבין-לאומי, בטענה שיש להתייחס ברצינות לתרומותיו של טריינין, לצד הכרה מתמשכת בפשעי המשטר הסובייטי.

בשנת 1949 עם תחילת המאבק נגד קוסמופוליטיות טריינין ומיכאיל סטרוגוביץ' הוכרזו כמובילי הקו השגוי בלימוד משפטים. הוא סבל מרדיפות נעלץ לעזוב את התפקידיו ונאסר אליו לעסוק בתחום מומחיותו. בשנת 1953 הרדיפות הוספקו.

טריינין נפטר בשנת 1957.

== לקריאה נוספת ==
<div lang="en" dir="ltr" class="mw-content-ltr">
* 
</div>
== קישורים חיצוניים ==

== הערות שוליים ==

קטגוריה:משפטי נירנברג
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:משפטנים רוסים
קטגוריה:משפטנים יהודים
קטגוריה:קרימינולוגים יהודים
קטגוריה:אנשי חינוך יהודים רוסים
קטגוריה:עיתונאים יהודים סובייטים
קטגוריה:עורכי עיתונים יהודים רוסים
קטגוריה:מחברי ספרי עיון יהודים
קטגוריה:נרדפי המשטר הסובייטי
קטגוריה:רוסים שנולדו ב-1883
קטגוריה:רוסים שנפטרו ב-1957
וירטוס

אסוצ'אציונה קאלצ'ו וירטוס (באיטלקית: Associazione Calcio Virtus; בקיצור: AC Virtus) לשעבר סוצ'יאטה ספורטיבה וירטוס (באיטלקית: Società Sportiva Virtus; בקיצור S.S. Virtus) הוא מועדון כדורגל מהעיירה אקואוויווה שבסן מרינו המשחק בליגת העל של סן מרינו ולו זכייה אחת באליפות. המועדון נוסד בשנת 1964 וצבעיו הם ירוק ושחור. המועדון מארח את משחקיו באצטדיון אקואוויווה המכיל 2,000 מקומות.

== היסטוריה ==
המועדון נוסד בשנת 1964 ושיחק בליגות הנמוכות של איטליה עד הקמתה של ליגת העל של סן מרינו ב-1985, כאשר בעונתה הראשונה של הליגה עונת 1985/1986 סיימה וירטוס במקום האחד לפני אחרון וירדה לליגת המשנה. בעונת 1987/1988 סיימה וירטוס במקום הראשון בליגת המשנה וחזרה לליגה הבכירה, ובעונת 1988/1989 זכה המועדון בתואר הראשון שלו, הגביע הפדרלי. בסיום עונת 1990/1991 לאחר שלוש עונות בליגה הבכירה ירד המועדון שוב לליגה השנייה. בעונה הבאה סיים המועדון במקום השני בליגת המשנה ושב לליגה הבכירה אך לעונה אחת בלבד כאשר שוב ירד לליגת המשנה בסיום עונת 1992/1993, כשבעונה הבאה בליגת המשנה סיים המועדון במקום השני וחזר לליגה הבכירה, והחל מעונת 1994/1995 משחק המועדון בליגה הבכירה. 

ב-2017 מספר שחקנים מהמעודון היו מעורבים בפרשיית הימורים שכונתה קאלצ'וסקומסה (באיטלקית:calcioscommesse) שאילצה את המועדון לבנות את הקבוצה כמעט מחדש. 

בעונת 2022/2023 זכה המועדון בגביע של סן מרינו בפעם הראשונה לאחר שניצח בגמר שנערך ב-27 במאי 2023 את טרה פנה 1−3. ב-1 בספטמבר 2023 זכה המועדון גם בסופר קאפ של סן מרינו לשנת 2023 לאחר ניצחון 0−2 על האלופה טרה פנה. בסיום עונת 2023/2024 זכה המועדון באליפות היסטורית.

== תארים ==
;ליגת העל של סן מרינו:
* זכייה (1): 2023/2024
;הגביע של סן מרינו:
* זכייה (1): 2022/2023
;הגביע הפדרלי:
* זכייה (1): 1988/1989
;הסופר קאפ של סן מרינו:
* זכייה (1): 2023

== תוצאות במסגרת האירופית ==
=== משחקים ===
בכל התוצאות (בית וחוץ) מספר השערים של וירטוס מוצג ראשון.
{| class="wikitable"
!עונה
!תחרות
!שלב
!יריבה
! בית
!חוץ
!תוצאה
|-
| rowspan="2" |2024/2025
| ליגת האלופות
|שלב המוקדמות הראשון
| סטיאווה בוקרשט
| style="text-align:center;" |1–7
| style="text-align:center;" |0–4
| style="text-align:center;" |1–11
|-
|הקונפרנס ליג
|שלב המוקדמות השני
| פלורה טאלין
|
|
|
|}

== קישורים חיצוניים ==
* 
* [http://www.fsgc.sm/sources/comp_societa.asp?id=1087&id_squadra=16 FSGC page] 
* [http://www.eufo.de/football/smr/2007/s_s_rtus.htm eufo.de– Team Squad]

== הערות שוליים ==

קטגוריה:סן מרינו: כדורגל
קטגוריה:קבוצות כדורגל מסן מרינו
קטגוריה:קבוצות כדורגל שהוקמו ב-1964
אליפות אירופה בשחייה פאראלימפית (2024)

אליפות אירופה בשחייה פאראלימפית 2024 התקיימה בפונשל, פורטוגל בין 21 ל-27 באפריל 2024. זו הייתה המהדורה השביעית של האליפות והשלישית שהתארחה בפורטוגל. איטליה סיימה בראש טבלת המדליות, ואחריה אוקראינה והולנד. ישראל זכתה ב-14 מדליות באליפות: 6 זהב, 5 כסף ו-3 ארד.

האליפות הייתה פתוחה גם למדינות שאינן אירופיות כדי להציע לספורטאים ולנבחרות הכנה לקראת תחרויות השחייה במשחקים הפאראלימפיים פריז 2024.

== טבלת מדליות ==
איטליה סיימה עם הכי הרבה מדליות זהב, 26, והובילה גם במספר המדליות בנשים. אוקראינה סיימה עם מרבית המדליות, 68, בפעם החמישית ברציפות, וסיימה ראשונה גם במדליות במקצי הגברים. פורטוגל המארחת סיימה במקום ה-20 עם 3 מדליות, כולן מכסף. ישראל סיימה במקום השמיני עם 14 מדליות באליפות: 6 זהב, 5 כסף ו-3 ארד.
{| class="wikitable sortable" style=text-align:center
!#
!מדינה
!style=background-color:gold|זהב
!style=background-color:silver|כסף
!style=background-color:#c96|ארד
!סה"כ
|-
|1
|align=right|
|26
|21
|16
|63
|-
|2
|align=right|
|21
|26
|21
|68
|-
|3
|align=right|
|13
|8
|7
|28
|-
|4
|align=right|
|13
|8
|5
|26
|-
|5
|align=right|
|10
|15
|14
|39
|-
|6
|align=right|
|8
|8
|9
|25
|-
|7
|align=right|
|7
|6
|5
|18
|-
|8
|align=right|
|6
|5
|3
|14
|-
|9
|align=right|
|3
|4
|5
|12
|-
|10
|align=right|
|3
|1
|1
|5
|-
|11
|align=right|
|2
|5
|3
|10
|-
|12
|align=right|
|2
|4
|6
|12
|-
|13
|align=right|
|2
|2
|0
|4
|-
|14
|align=right|
|2
|1
|1
|4
|-
|15
|align=right|
|1
|4
|4
|9
|-
|16
|align=right|
|1
|3
|2
|6
|-
|17
|align=right|
|1
|1
|2
|4
|-
|18
|align=right|
|1
|1
|0
|2
|-
|19
|align=right|
|1
|0
|0
|1
|-
|20
|align=right bgcolor=#ccf| (מארחת)
|0
|3
|0
|3
|-
|rowspan=3|21
|align=right|
|0
|1
|2
|3
|-
|align=right|
|0
|1
|2
|3
|-
|align=right|
|0
|1
|2
|3
|-
|24
|align=right|
|0
|1
|1
|2
|-
|25
|align=right|
|0
|0
|2
|2
|-
|rowspan=3|26
|align=right|
|0
|0
|1
|1
|-
|align=right|
|0
|0
|1
|1
|-
|align=right|
|0
|0
|1
|1
|-
!colspan=2|סה"כ (28 מדינות)
!123
!130
!116
!369
|}

== ישראל בתחרות ==
משלחת ישראל לתחרות זכתה באליפות להישג שיא של 14 מדליות (6 זהב, 5 כסף ו-3 ארד). הזוכים היו עמי דדאון (מדליית זהב ב-50 מטר חזה, 50 מ' חופשי, 100 מ' חופשי ו-200 מ' חופשי, מדליית כסף ב-150 מ' מעורב), מארק מליאר (זהב ב-100 מ' חופשי, כסף ב-100 מ' גב, מדליית ארד ב-400 מ' חופשי ו-200 מ' מעורב אישי), איאד שלבי (זהב ב-50 מ' גב, כסף ב-100 מ' גב וארד ב-200 מ' חופשי), ורוניקה גירנקו (כסף ב-50 מ' חזה) ואריאל מליאר (כסף ב-50 מ' חופשי).

== קישורים חיצוניים ==
*

== הערות שוליים ==

קטגוריה:תחרויות ספורט בפורטוגל
קטגוריה:2024 בספורט
קטגוריה:תחרויות שחייה
קטגוריה:תחרויות ספורט נכים
The Elder Scrolls IV: Oblivion

The Elder Scrolls IV: Oblivion (בעברית: מגילות הקדמונים חלק ד': אבדון) הוא משחק וידאו מסוג פעולה-תפקידים בעל עולם פתוח שפותח על ידי חברת Bethesda Game Studios והופץ בשיתוף פעולה של החברות Bethesda Softworks ו-2K Games בשנת 2006<ref>Kasavin, Greg (March 25, 2006). "[https://www.gamespot.com/reviews/the-elder-scrolls-iv-oblivion-review/1900-6146657/ The Elder Scrolls IV: Oblivion Review (Xbox 360)]". GameSpot. CBS Interactive. [https://web.archive.org/web/20200702084537/https://www.gamespot.com/reviews/the-elder-scrolls-iv-oblivion-review/1900-6146657/ Archived] from the original on July 2, 2020. Retrieved March 4, 2015.</ref>.

המשחק מהווה את הפרק הרביעי בסדרת המשחקים The Elder Scrolls, לאחר The Elder Scrolls III: Morrowind משנת 2002 ולפני The Elder Scrolls V: Skyrim משנת 2011, למרות שלא קיים בין השלושה קשר עלילתי מדויק. המשחק הופץ לפלטפורמת המחשב האישי ולקונסולת המשחקים Xbox 360 ב-20 במרץ 2006, ובהמשך גם לקונסולת ה-PlayStation 3 ב-20 במרץ 2007<ref>Thorsen, Tor (February 3, 2005). [https://www.gamespot.com/pc/rpg/theelderscrollsivoblivion/news.html/?sid=6117825 "Take-Two to copublish Elder Scrolls IV, Cthulhu"]. GameSpot. CBS Interactive. [https://web.archive.org/web/20181121141243/https://www.gamespot.com/articles/take-two-to-copublish-elder-scrolls-iv-cthulhu/1100-6117825/ Archived] from the original on November 21, 2018.</ref>.

עלילת המשחק מתרחשת בארץ התיכונה "סירודיל" הנמצאת ביבשת הבדיונית "טמריאל", בה שוכנות מספר ממלכות של בני אדם בנוסף לאלו של גזעים נוספים כגון אלפים, אנשי-חתול, אנשי-לטאה, ואחרים. העלילה הראשית מתמקדת במאמציו של השחקן לסכל כת פנאטית הידועה בשם "מסדר השחר האגדי" המתכננת לפתוח שער לעולם דמוי-גיהנום המכונה "אבדון" בו מושלת ישות אכזרית בשם דגון, ובכך להביא בכך את קץ העולם<ref>Onyett, Charles (March 24, 2006). [https://www.ign.com/articles/2006/03/25/the-elder-scrolls-iv-oblivion "The Elder Scrolls IV: Oblivion"]. IGN. IGN Entertainment. [https://web.archive.org/web/20210126171301/https://www.ign.com/articles/2006/03/25/the-elder-scrolls-iv-oblivion Archived] from the original on January 26, 2021. Retrieved January 15, 2013.</ref>.

עם הפצתו זכה המשחק להצלחה מסחררת ולשבחים רבים, בין היתר בשל הגרפיקה החדשנית שהציג, עולם המשחק הנרחב, ותחכומן של הדמויות הלא מונפשות שבו, דבר שהפך אותו לאחד המשחקים החדשניים ביותר שנוצרו עד לאותה העת<ref>"[https://www.metacritic.com/game/the-elder-scrolls-iv-oblivion/critic-reviews/?platform=xbox-360 The Elder Scrolls IV: Oblivion (Xbox 360)]". Metacritic. CBS Interactive. [https://web.archive.org/web/20150129005913/http://www.metacritic.com/game/xbox-360/the-elder-scrolls-iv-oblivion Archived] from the original on January 29, 2015. Retrieved February 11, 2010.</ref>.

==קישורים חיצוניים==
* 

* 

== הערות שוליים ==

קטגוריה:משחקי וידאו משנת 2006
קטגוריה:משחקי Windows
קטגוריה:משחקי תפקידים ממוחשבים
קטגוריה:משחקי פלייסטיישן 3
קטגוריה:משחקי Xbox 360
קטגוריה:משחקי וידאו שפותחו בארצות הברית
The Secret of Us

The Secret of Us (בעברית: הסוד שלנו) הוא אלבום אולפן השני של הזמרת-יוצרת האמריקאית גרייסי אברמס. האלבום יצא לאור ב-21 ביוני 2024, על ידי חברת התקליטים אינטרסקופ רקורדס.<ref name=":2"></ref>

==רקע והכרזה==
לאחר צאת אלבום האולפן הראשון שלה, Good Riddance, בשנת 2023, אברמס החלה לעבוד על מוזיקה חדשה במהלך סיבוב ההופעות שלה "Good Riddance Tour" ובתור מופע החימום בצפון אמריקה בסיבוב הופעות "The Eras Tour" של הזמרת טיילור סוויפט.<ref></ref> בראיון למגזין "ווג" אשר התקיים ב-7 במרץ 2024, אישרה כי אברמס כי תוציא מוזיקה חדשה מאוחר יותר באותה שנה..<ref></ref> לקראת סוף חודש אפריל 2024, אברמס החלה לרמוז על צאת מוזיקה חדשה, על ידי פרסום תמונות בחשבון האינסטגרם שלה. פרסומים בתקשורת פירשו שזה יהיה חלק מווידאו קליפ חדש.<ref></ref>

ב-29 באפריל, הכריזה על צאת אלבום האולפן השני שלה, The Secret of Us, שייצא לאור ב-21 ביוני 2024. במקביל שיתפה את עטיפתו שצולמה על ידי אבי וייזלר, וחשפה שסינגל המוביל מתוכו, "Risk", יצא לאור ב-1 במאי 2024.<ref></ref><ref></ref><ref name=":2" /><ref></ref> אברמס הצהירה מאוחר יותר כי האלבום הופק על ידי משתף הפעולה התכוף שלה אהרון דסנר, שטיפל בהפקה באלבומה הקודם, Good Riddance, שיצא בפברואר 2023.<ref></ref>

==רשימת רצועות==

;הערות
"Us" מעוצב כ""; באותיות קטנות ועם נקודה.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור The Secret of Us
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|21 ביוני 2024
|הורדה דיגיטלית • הזרמת מוזיקה • תקליטור • תקליט
|אינטרסקופ רקורדס
|<ref>Citations concerning The Secret of Us release formats:
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי גרייסי אברמס
קטגוריה:אלבומים באנגלית
קטגוריה:אלבומים שהופקו על ידי ארון דסנר
קטגוריה:אלבומי חברת אינטרסקופ רקורדס
סמבאר

סמבאר (בהינדי: सांभर) הוא נזיד ירקות על בסיס עדשים, מבושל עם ציר "אפונת יונים" (סוג ירק) ותמרהינדי.<ref></ref> מקורו במטבח הדרום הודי וכיום פופולרי בחלקים נרחבים של הודו ומחוצה לה. הנזיד דומה למאכל אחר מהמטבח הבורמזי המשמש כתוספת פופולרית לקארי בורמזי.<ref name=":0"></ref> המאכל הוכנס גם להרגלים הקולינריים של סרי לנקה מאז המאה ה-20, בין אלמנטים רבים אחרים של בישול דרום הודי.

== היסטוריה ==
על פי היסטוריון המזון ק.טי אצ'איה , ניתן לתארך את האזכור הקדום ביותר של סמבאר בספרות למאה ה-17 בטאמיל נאדו.<ref></ref> המילה סמבאר (בטמילית: ) נובע מהמילה הטמילית champāram - .<ref></ref>

כתובת טמילית משנת 1530 לספירה,<ref></ref> <ref></ref> מציגה את השימוש במילה צ'מפאראם במובן של מנת אורז המלווה מנות אורז אחרות או מרכיבי תבלינים שאיתם מבשלים מנה של אורז צמחי.

סיפור אחר על מקורו קובע כי ניתן לאתר את המתכון לסמבאר לשליט האימפריה המראטהית, Sambhaji Bhonsle, שניסה להכין לעצמו דאל כשהשף הראשי שלו לא היה. לפי הסיפור הזה, הוא אהב את המרקחת שלו, שכונתה אז סמבאר.<ref></ref> <ref></ref> <ref></ref>

== וריאציות אזוריות ==
הגרסה הבורמזית משלבת דגים מלוחים מיובשים ומגוון ירקות כולל חצילים, במיה, מורינגה מכונפת, דלעת, שעועית ירוקה ותפוחי אדמה בבסיס מרק של גרגירי חומוס כמחית, המתובל בתמרהינדי, עלה קארי, עלה פינדאוטין, גאראם מסאלה, כמון, צ'ילי, בצל ושום. <ref></ref>

במדינות הדרומיות של הודו, כלומר קרנאטקה, אנדרה פראדש, טלנגנה, קראלה וטמיל נאדו, סמבאר מוכן באמצעות ירקות ופירות שונים יחד עם עדשים או קוקוס. לכל אזור יש גרסה משלו להכנת סמבאר. על אף שמשתמשים באותם ירקות, התבלינים והמרכיבים והשיטה שונים לפי אזור.<ref></ref> באזורים דוברי טולו של החוף קרנאטקה קוקוס משמש בעיקר להכנת קודדל (סמבאר). הקוקוס המגורר נטחן עם תבלינים ליצירת משחה שמוסיפים לירקות המבושלים.<ref></ref>

== גרסת מסעדה הודית בריטית ==
הסמבאר הוא מרכיב עיקרי בבתי קארי בריטיים, שם הוא מוגש בצורת רוטב סמיך יותר מהמקור, עם תוספת בשר למנה. בדרך כלל הוא חם, חמוץ, וכמו המנה המקורית, מכיל עדשים.<ref></ref>

== לקריאה נוספת ==
* קוז'מבו
* מטבח של אנדרה פראדש
* מטבח של טאמיל נאדו
* מטבח מהראשטרה
* מטבח של קרנאטקה
* מטבח קראלה
* רשימת מרקים
* רשימת נזידים
* מטבח אודופי
* מטבח דרום הודי

==קישורים חיצוניים==

== הערות שוליים ==

קטגוריה:המטבח ההודי
איזבלה קורטזה

סודודיה של הגברת איזבלה קורטזה
איזבלה קורטזה הייתה אלכימאית וסופרת איטלקי<nowiki/>יה שפעלה במחצית השנייה של המאה ה-16. מקור המידע על חייה ועבודתה הוא ספרה "סודותיה של הגברת איזבלה קורטזה".

פיתחה מגוון של מוצרים קוסמטי<nowiki/>ים ותרמה באופנים שונים למדע במאה ה-16.

== רכישת השכלה ==
לדבריה היא למדה אלכימיה במשך שלושים שנה, וקראה את ספריהם של אלכימאים ידועי שם כגון ג'אבר בן חיאן, רמון ליול וארנאלדו מווילאנובה,<ref name="Distilling Knowledge"></ref> אך לא התרשמה מעבודותיהם וטענה שלמדה יותר מתוך נסיעותיה סביב העולם מאשר מקריאת ספרים ישנים בנושא אלכימיה.<ref></ref>

== סודותיה של הגברת איזבלה קורטזה ==
ספרה, "סודותיה של הגברת איזבלה קורטזה (באיטלקית: I secreti della signora Isabella Cortese ) יצא לאור בדפוס בוונציה בשנת 1561. הספר היה שייך לסוגת "ספרי הסודות" <ref></ref> שנחלה הצלחה רבה בתקופה זאת מפני ספרים אלה "גילו סודות" לגבי האופן בו אפשר להשתמש בחומרי טבע לא ידועים לצרכים רפואיים.

הספר חולק לארבעה חלקים שהתמקדו בנושאים שונים מותאמים גם לצורכי הגברים וגם לצורכי הנשים.

החלק הראשון הציג את נושא המרשמים הרפואיים ודן באופן בו אפשר לטפל במחלות הנפוצות באירופה באותו זמן.<ref name="Ray20152"></ref>

החלק השני התמקד באופן בו אפשר לייצר שיקוי<nowiki/>ים או להפוך נחושת לזהב. בחלק זה איזבלה קורטזה ריכזה כללים לעבודה עם כלים, רכישת ניסיון בניסויים באלכימיה, טיפול ושימוש באש, שימוש במלקחיים, שמירה על סודיות והמליצה לשבח את אלוהים אחרי ניסוי מוצלח על ידי מתן עזרה לנזקקים.

החלק השלישי התמקד בהרכבת מראות, צביעת שיער והסרת כתמים.

החלק הרביעי הוקדש לנשים והציג את האופן בו אפשר להעצים את היופי הנשי על ידי שימוש בקרמים, צבע שיער ושמנים.<ref name="Ray20152" />

בין השנים 1561 – 1677 הופיעו אחת עשר מהדורות של הספר באיטלקית ושתי מהדורות בגרמנית.<ref name="Distilling Knowledge" />

==הערות שוליים==

קטגוריה:ילידות המאה ה-16
קטגוריה:מדעניות המאה ה-16
קטגוריה:אלכימאים